[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 14.10.2009

COM(2009) 550 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ ΚΑΙ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

ΕΠΕΚΤΑΣΗ ΤΗΣ ΕΞΩΤΕΡΙΚΗΣ ΥΠΗΡΕΣΙΑΣ: ΙΔΡΥΣΗ ΜΙΑΣ ΑΝΤΙΠΡΟΣΩΠΕΙΑΣ ΣΤΗΝ ΙΣΛΑΝΔΙΑ ΚΑΙ ΕΝΟΣ ΓΡΑΦΕΙΟΥ ΣΤΗ ΛΙΒΥΗ

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ ΚΑΙ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

ΕΠΕΚΤΑΣΗ ΤΗΣ ΕΞΩΤΕΡΙΚΗΣ ΥΠΗΡΕΣΙΑΣ: ΙΔΡΥΣΗ ΜΙΑΣ ΑΝΤΙΠΡΟΣΩΠΕΙΑΣ ΣΤΗΝ ΙΣΛΑΝΔΙΑ ΚΑΙ ΕΝΟΣ ΓΡΑΦΕΙΟΥ ΣΤΗ ΛΙΒΥΗ

1. ΕΙΣΑΓΩΓΗ

Σε ανακοίνωση που εξέδωσε στις 23 Δεκεμβρίου 2008, η Επιτροπή εξήγγειλε την απόφασή της να ιδρύσει μια νέα αντιπροσωπεία στο Συμβούλιο της Ευρώπης και μια νέα αντιπροσωπεία στο Ουζμπεκιστάν. Η ίδια ανακοίνωση οργάνωσε επίσης την αναβάθμιση των περιφερειακών αντιπροσωπειών στο Τζιμπουτί, το Κιργιζιστάν, τη Λιβερία, το Νεπάλ, το Τατζικιστάν, το Τόγκο και την Υεμένη. Οι ενέργειες αυτές θα ολοκληρωθούν έως τα τέλη του έτους.

Η ανάπτυξη και παγίωση του δικτύου που προβλέπεται στην ανακοίνωση της 23ης Δεκεμβρίου 2008 απαιτούσαν την αναδιάταξη 16 θέσεων υπαλλήλων από την εξωτερική υπηρεσία ή από τις Γενικές Διευθύνσεωις της Relex προς τις αντιπροσωπείες. Οποιαδήποτε περαιτέρω εξέλιξη της εξωτερικής υπηρεσίας μπορεί να επιτευχθεί μόνον με πρόσθετους πόρους και, συνεπώς, μπορούν να αναληφθούν μόνον οι πλέον επείγουσες δράσεις.

Στο πλαίσιο αυτό, η παρούσα ανακοίνωση εξετάζει, αφενός, την αίτηση προσχώρησης που υπέβαλε η Ισλανδία, στις 23 Ιουλίου 2009, σύμφωνα με το άρθρο 49 της συνθήκης για την Ευρωπαϊκή Ένωση και, αφετέρου, την προοπτική καθιέρωσης ενός νέου συμβατικού πλαισίου για τις σχέσεις με τη Λιβύη.

2. ΛΟΓΟΙ ΓΙΑ ΤΗΝ ΙΔΡΥΣΗ ΜΙΑΣ ΝΕΑΣ ΑΝΤΙΠΡΟΣΩΠΕΙΑΣ ΣΤΗΝ ΙΣΛΑΝΔΙΑ ΚΑΙ ΕΝΟΣ ΓΡΑΦΕΙΟΥ ΣΤΗ ΛΙΒΥΗ

2.1 Ισλανδία

Μέχρι σήμερα, η Ισλανδία δεν περιλαμβανόταν στο πρόγραμμα της διεύρυνσης. Εντούτοις, η χώρα συνδέεται στενά με την Ευρωπαϊκή Ένωση ως μέλος του Ευρωπαϊκού Οικονομικού Χώρου. Οι διμερείς σχέσεις μεταξύ της Επιτροπής και της Ισλανδίας διεκπεραιώνονται προς το παρόν από την αντιπροσωπεία στη Νορβηγία.

Μετά την αίτηση προσχώρησης της Ισλανδίας, το Συμβούλιο αποφάσισε, στη συνεδρίασή του της 27ης Ιουλίου 2009, να εφαρμόσει τη διαδικασία που θεσπίζεται στο άρθρο 49 της συνθήκης για την Ευρωπαϊκή Ένωση και ζήτησε από την Επιτροπή να υποβάλει τη γνώμη της για την αίτηση. Η γνώμη της Επιτροπής βασίζεται, μεταξύ άλλων, στις απαντήσεις που παρέχονται από την αιτούσα χώρα σε ένα λεπτομερές ερωτηματολόγιο που καλύπτει όλες τις πτυχές του κοινοτικού κεκτημένου.

Ήδη κατά τη διάρκεια της παρούσας προπαρασκευαστικής φάσης, πραγματοποιούνται τακτικές επαφές μεταξύ των υπηρεσιών της Επιτροπής και των αρμόδιων αρχών της αιτούσας χώρας για να διασφαλιστεί η αλληλοκατανόηση. Πράγματι, οι επαφές αυτές είναι ιδιαίτερης σημασίας για να διαμορφώσει γνώμη η Επιτροπή για την αίτηση της Ισλανδίας. Οι επαφές αυτές εντείνονται μόλις το Συμβούλιο αποφασίσει να αρχίσει τις επίσημες διαπραγματεύσεις για την προσχώρηση και, ως εκ τούτου, αποτελεί πάγια πρακτική να είναι η Επιτροπή παρούσα επιτόπου σε όλες τις υποψήφιες χώρες.

Σύμφωνα με αυτή την πρακτική, υπάρχουν ισχυρά επιχειρήματα που συνηγορούν υπέρ της ίδρυσης αντιπροσωπείας στην Ισλανδία σε σύντομο χρονικό διάστημα. Εν αναμονή της ίδρυσης μιας κανονικής αντιπροσωπείας στο Reykjavik, η αντιπροσωπεία στο Όσλο είναι έτοιμη να δημιουργήσει ένα παράρτημα στο Reykjavik ή/και να στείλει ένα μέλος του προσωπικού της στην Ισλανδία σε μακρόχρονη αποστολή. Για το σκοπό αυτό, σύμφωνα με το πλαίσιο που παρουσιάζεται στην ανακοίνωση της 23ης Δεκεμβρίου 2008, το Reykjavik ορίζεται ως τόπος απασχόλησης διαφορετικός από τις αντιπροσωπείες, επιτρέποντας το διορισμό εξωτερικού προσωπικού πριν από την ίδρυση της αντιπροσωπείας.

2.2 Λιβύη

Η Λιβύη αποτελεί βασικής σημασίας χώρα σε τομείς όπως η καταπολέμηση της τρομοκρατίας, η ειρήνη και η ασφάλεια στην Αφρική, η παράνομη μετανάστευση στη Μεσόγειο και η ενέργεια. Η Λιβύη διαδραματίζει επίσης όλο και πιο ενεργό ρόλο στην περιοχή, συμπεριλαμβανομένης της Αφρικανικής Ένωσης στην περιοχή του Σαχέλ, καθώς και στην Κοινότητα των κρατών Σαχέλ-Σαχάρας και στην Αραβική Ένωση του Μαγκρέμπ. Δεδομένου ότι οι πολιτικές σχέσεις και ο διάλογος με τη Λιβύη αναπτύσσονται με ταχύ ρυθμό, είναι αναγκαία η μόνιμη παρουσία στην περιοχή.

Από την άρση των διεθνών κυρώσεων στη Λιβύη το 2003, η Ευρωπαϊκή Ένωση ανέπτυξε μία πολιτική βαθμιαίων σχέσεων με τη Λιβύη. Τα κύρια ορόσημα αυτής της διαδικασίας ήταν τα συμπεράσματα του Συμβουλίου του Οκτωβρίου 2004 τα οποία ανήγγειλαν μια σειρά μέτρων για την πολιτική σχέσεων με τη Λιβύη και η απόφαση του Συμβουλίου του Οκτωβρίου 2007 για την έναρξη της διαδικασίας διαπραγματεύσεων για μία συμφωνία πλαίσιο με τη Λιβύη, δεδομένου ότι οι σχέσεις μεταξύ της Ευρωπαϊκής Κοινότητας και της Λιβύης διεξάγονται σήμερα εκτός διμερούς νομικού πλαισίου.

Προβλέπεται ότι η συμφωνία αυτή θα καθιερώσει μηχανισμούς για πολιτικό διάλογο και συνεργασία στον τομέα της εξωτερικής πολιτικής και της πολιτικής ασφάλειας, καθώς και για διάλογο και συνεργασία σε οικονομικά θέματα. Θα περιλαμβάνει διατάξεις σχετικές με τη δημιουργία μιας πλήρους και συνολικής ζώνης ελευθέρων συναλλαγών που θα καλύπτει το εμπόριο αγαθών και υπηρεσιών, τα θέματα που συνδέονται με τις επενδύσεις και άλλους σημαντικούς εμπορικούς κανόνες (δικαιώματα πνευματικής ιδιοκτησίας, ανταγωνισμό, δημόσιες συμβάσεις, κλπ.). Η συμφωνία θα προβλέπει επίσης στενή συνεργασία στους τομείς της δικαιοσύνης, της ελευθερίας και της ασφάλειας καθώς και σχετικά με πολλά τομεακά θέματα, όπως η ενέργεια, οι μεταφορές, το περιβάλλον, η γεωργία και η αγροτική ανάπτυξη, η διακυβέρνηση στον τομέα της αλιείας και της θαλάσσιας πολιτικής, κοινωνικά θέματα, επιστήμη και τεχνολογία. Οι διεξαγόμενες διαπραγματεύσεις για τη συμφωνία πλαίσιο απαιτούν σταθερή ροή πληροφοριών μεταξύ των δύο μερών και η άμεση παρουσία στην Τρίπολη θα διευκόλυνε πολύ τη διαπραγματευτική διαδικασία και τη συνεπαγόμενη εφαρμογή της συμφωνίας, όταν αυτή τεθεί σε ισχύ.

Μέχρι το 2004, η Λιβύη δεν ελάμβανε χρηματοδοτική βοήθεια από την Ευρωπαϊκή Ένωση. Έκτοτε, παρασχέθηκε χρηματοδοτική βοήθεια μέσω απευθείας συμβάσεων με ευρωπαίους ή διεθνείς παρόχους υπηρεσιών. Η Επιτροπή προτίθεται να παράσχει πιο ουσιαστική χρηματοδοτική βοήθεια στη Λιβύη από το 2011, κυρίως μέσω του Ευρωπαϊκού Μηχανισμού Γειτονίας και Εταιρικής Σχέσης (ΕΜΓΕΣ). Η ενίσχυση της χρηματοδοτικής συνεργασίας μας απαιτεί και αυτή επιτόπου παρουσία, ιδίως για την αποτελεσματική και χρηστή διαχείριση των μελλοντικών προγραμμάτων συνεργασίας, συμπεριλαμβανομένων των καθημερινών επαφών για να υποστηριχθεί η δημόσια διοίκηση της Λιβύης, καθώς και των εξωτερικών αναδόχων, η οποία θα προετοιμάσει και θα εφαρμόσει αυτή τη βοήθεια.

Στο πλαίσιο αυτό, προτείνεται να δημιουργηθεί στην Τρίπολη μία θέση απασχόλησης διαφορετική από αυτές των αντιπροσωπειών. Το γραφείο αυτό θα πρέπει να είναι προσαρτημένο στην αντιπροσωπεία στην Τύνιδα. Στο μέλλον, θα μπορούσε να προβλεφθεί η δυνατότητα να μετατραπεί το γραφείο σε περιφερειακή αντιπροσωπεία, ανάλογα με τη διαθεσιμότητα των απαιτούμενων πόρων.

3. ΑΝΘΡΩΠΙΝΟΙ ΚΑΙ ΔΗΜΟΣΙΟΝΟΜΙΚΟΙ ΠΟΡΟΙ

Οι ανθρώπινοι πόροι που απαιτούνται και είναι διαθέσιμοι για την ίδρυση της αντιπροσωπείας και του γραφείου που προβλέπονται στην παρούσα ανακοίνωση παρουσιάζονται στον παρακάτω πίνακα, με την επιφύλαξη της δυνατότητας να ενισχυθούν αυτές οι αντιπροσωπείες/γραφεία μόλις ελευθερωθούν άλλοι πόροι.

Όσον αφορά την Ισλανδία, θα δοθούν 5 θέσεις υπαλλήλων βάσει της τελικής κατανομής του 2010. Στο προσχέδιο προϋπολογισμού 2010 προβλέπεται μία πρόσθετη τοπική θέση υπαλλήλου. Όσον αφορά τη Λιβύη, η δημιουργία ενός τόπου διορισμού που αποτελεί το πρώτο στάδιο της ίδρυσης μιας αντιπροσωπείας, απαιτεί την παρουσία 2 συμβασιούχων υπαλλήλων και 4 τοπικών υπαλλήλων, που προβλέπονται ήδη στο προσχέδιο προϋπολογισμού 2010.

Πρόσθετοι ανθρώπινοι πόροι στον τομέα 5 του προϋπολογισμού |

Αντιπροσωπεία Γραφείο | Υπάλληλοι | Συμβασιούχοι υπάλληλοι | Τοπικοί υπάλληλοι |

Ισλανδία | 5 | 1 |

Λιβύη | 2 | 4 |

Οι δημοσιονομικοί πόροι που θα διατεθούν παρουσιάζονται στον παρακάτω πίνακα, βάσει μιας διάκρισης μεταξύ, αφενός, των εξόδων ίδρυσης (μη περιοδικά έξοδα που απορρέουν άμεσα από την προγραμματιζόμενη ίδρυση) και, αφετέρου, των ετήσιων εξόδων (περιοδικά έξοδα που συνδέονται με τη λειτουργία των νέων αντιπροσωπειών).

Δημοσιονομικοί πόροι |

Αντιπροσωπεία Γραφείο | Έξοδα ίδρυσης | Ετήσια έξοδα |

Ισλανδία | 536 250 € | 1 572 110 € |

Λιβύη | 298 650 € | 793 992 € |

Σύνολο | 834 900 € | 2 366 102 € |

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ

1. ΟΝΟΜΑΣΙΑ ΤΗΣ ΠΡΟΤΑΣΗΣ:

ΤΟΜΕΑΣ(-ΕΙΣ) ΠΟΛΙΤΙΚΗΣ: ΕΞΩΤΕΡΙΚΕΣ ΣΧΕΣΕΙΣ ΔΡΑΣΤΗΡΙΟΤΗΤΑ(-ΕΣ): ΕΞΩΤΕΡΙΚΗ ΥΠΗΡΕΣΙΑ – ΔΙΟΙΚΗΤΙΚΕΣ ΔΑΠΑΝΕΣ ΤΩΝ ΑΝΤΙΠΡΟΣΩΠΕΙΩΝ |

Τίτλος του σχεδίου απόφασης: ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ – ΕΠΕΚΤΑΣΗ ΤΗΣ ΕΞΩΤΕΡΙΚΗΣ ΥΠΗΡΕΣΙΑΣ: ΙΔΡΥΣΗ ΑΝΤΙΠΡΟΣΩΠΕΙΩΝ ΣΤΗΝ ΙΣΛΑΝΔΙΑ ΚΑΙ ΣΤΗ ΛΙΒΥΗ |

1. ΓΡΑΜΜΗ(-ΕΣ) ΠΡΟΫΠΟΛΟΓΙΣΜΟΥ + ΤΟΜΕΑΣ(-ΕΙΣ)

XX.010102: Δαπάνες σχετικές με το προσωπικό εν ενεργεία των αντιπροσωπειών της Επιτροπής των Ευρωπαϊκών Κοινοτήτων

XX.010202: Δαπάνες σχετικές με το εξωτερικό προσωπικό των αντιπροσωπειών της Επιτροπής των Ευρωπαϊκών Κοινοτήτων

XX.010212: Άλλες δαπάνες διαχείρισης των αντιπροσωπειών της Επιτροπής των Ευρωπαϊκών Κοινοτήτων

XX.010302: Κτίρια και συναφείς δαπάνες των αντιπροσωπειών της Επιτροπής των Ευρωπαϊκών Κοινοτήτων

2. ΝΟΜΙΚΗ ΒΑΣΗ

Διοικητική αυτονομία της Επιτροπής

3. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

Προτείνεται η ίδρυση μιας νέας αντιπροσωπείας στην Ισλανδία και ενός γραφείου στη Λιβύη.

Μετά την αίτηση προσχώρησης της Ισλανδίας, είναι αναγκαίες οι τακτικές επαφές μεταξύ των υπηρεσιών της Επιτροπής και των αρμόδιων αρχών της αιτούσας χώρας για τη διαμόρφωση της γνώμης της Επιτροπής όσον αφορά την αίτηση της Ισλανδίας. Οι επαφές αυτές εντείνονται από την ημερομηνία κατά την οποία το Συμβούλιο αποφασίζει να αρχίσουν επίσημες διαπραγματεύσεις προσχώρησης και, ως εκ τούτου, αποτελεί πάγια πρακτική για την Επιτροπή να είναι παρούσα επιτόπου σε όλες τις υποψήφιες χώρες.

Η Λιβύη είναι μία αποφασιστικής σημασίας χώρα σε τομείς όπως η καταπολέμηση της τρομοκρατίας, η ειρήνη και η ασφάλεια στην Αφρική, η παράνομη μετανάστευση στη Μεσόγειο και η ενέργεια. Η Λιβύη διαδραματίζει επίσης όλο και πιο ενεργό ρόλο στην περιοχή, κυρίως στην Αφρική Ένωση στην περιοχή του Σαχέλ, καθώς και στην Κοινότητα των κρατών Σαχέλ-Σαχάρας και στην Αραβική Ένωση του Μαγκρέμπ. Δεδομένου ότι οι πολιτικές σχέσεις και ο διάλογος με τη Λιβύη αναπτύσσονται με ταχύ ρυθμό, είναι αναγκαία η μόνιμη παρουσία στην περιοχή.

4. ΔΙΑΡΚΕΙΑ ΚΑΙ ΠΡΟΣΘΕΤΕΣ ΔΑΠΑΝΕΣ

4.1 Περίοδος εφαρμογής

( Απόφαση περιορισμένης διάρκειας: απόφαση σε ισχύ από [ημερομηνία έναρξης] έως [ημερομηνία λήξης]

( Απόφαση αορίστου διάρκειας: απόφαση σε ισχύ από τις αρχές του 2010. Στην περίπτωση της Λιβύης, η απόφαση θα είναι αορίστου διάρκειας, ενώ η απόφαση που αφορά την Ισλανδία θα διατηρηθεί μέχρις ότου η Ισλανδία καταστεί κράτος μέλος (ημερομηνία μετά την οποία η αντιπροσωπεία θα μετατραπεί σε γραφείο αντιπροσωπείας).

4.2 Εκτίμηση του δημοσιονομικού αντίκτυπου

Το σχέδιο απόφασης περιλαμβάνει:

( Οικονομίες

( Πρόσθετα έξοδα που σχετίζονται με τους μισθούς και άλλα έξοδα του μόνιμου και του εξωτερικού προσωπικού που απαιτούνται για την ορθή λειτουργία της προτεινόμενης νέας αντιπροσωπείας στην Ισλανδία και του νέου γραφείου στη Λιβύη.

4.3 Εξήγηση των αριθμητικών στοιχείων

Τα πρόσθετα έξοδα συνδέονται με το μισθό και τις συναφείς δαπάνες υποδομής του προσωπικού, τόσο του μόνιμου όσο και του εξωτερικού, που απαιτούνται για τον ορισμό των προτεινόμενων δύο νέων τόπων διορισμού. Επισυνάπτονται λεπτομερείς υπολογισμοί που προσδιορίζουν την ακριβή φύση των εκτιμώμενων δαπανών σε κάθε περίπτωση.

5. ΑΝΤΙΚΤΥΠΟΣ ΣΤΟ ΔΗΜΟΣΙΟΝΟΜΙΚΟ ΠΡΟΓΡΑΜΜΑΤΙΣΜΟ

( Η πρόταση είναι συμβατή με τον υφιστάμενο δημοσιονομικό προγραμματισμό.

( Η πρόταση συνεπάγεται επαναπρογραμματισμό του σχετικού τομέα των δημοσιονομικών προοπτικών χωρίς να απαιτείται εφαρμογή των διατάξεων της διοργανικής συμφωνίας.

( Η πρόταση συνεπάγεται επαναπρογραμματισμό του σχετικού τομέα των δημοσιονομικών προοπτικών και απαιτεί εφαρμογή των διατάξεων της διοργανικής συμφωνίας.

6. ΑΝΤΙΚΤΥΠΟΣ ΤΩΝ ΟΙΚΟΝΟΜΙΩΝ Ή ΤΩΝ ΠΡΟΣΘΕΤΩΝ ΕΞΟΔΩΝ ΣΤΗΝ ΚΑΤΑΝΟΜΗ ΤΩΝ ΠΟΡΩΝ

( Πόροι που έχουν ήδη κατανεμηθεί στη(-ις) σχετική(-ές) υπηρεσία(-ες)

( Πόροι που έχουν ήδη κατανεμηθεί στο πλαίσιο της διαδικασίας ΕΣΠ/ΠΣΠ για το έτος 2010.

Το ΠΣΠ 2010 προβλέπει την κατανομή πιστώσεων για τη δημιουργία 2 θέσεων συμβασιούχων υπαλλήλων και 4 τοπικών υπαλλήλων για το προτεινόμενο γραφείο στη Λιβύη

( Πόροι που θα ζητηθούν κατά την επόμενη διαδικασία ΕΣΠ/ΠΣΠ

( Πόροι που θα αποκτηθούν μέσω εσωτερικής αναδιάταξης εντός των υπηρεσιών

( Πόροι που απαιτούνται για το έτος 2010 αλλά δεν έχουν προβλεφθεί στο πλαίσιο της διαδικασίας ΕΣΠ/ΠΣΠ για το σχετικό έτος

Η ίδρυση της αντιπροσωπείας στην Ισλανδία θα απαιτήσει την άμεση κατανομή 5 θέσεων βάσει του κανονισμού υπηρεσιακής κατάστασης (υπαλλήλων) και 1 θέσης τοπικού υπαλλήλου. Οι πόροι αυτοί θα ελευθερωθούν μέσω εσωτερικής αναδιάταξης των υφιστάμενων πόρων στην Επιτροπή.

7. ΠΡΟΒΛΕΠΟΜΕΝΟ ΧΡΟΝΟΔΙΑΓΡΑΜΜΑ ΠΡΟΣΘΕΤΩΝ ΑΝΑΓΚΩΝ ΓΙΑ ΔΙΟΙΚΗΤΙΚΕΣ ΠΙΣΤΩΣΕΙΣ ΚΑΙ ΑΝΘΡΩΠΙΝΟΥΣ ΠΟΡΟΥΣ

Αριθμητικά στοιχεία σε € | Έτος 2010 | Έτος 2011 | Έτος 2012 | Έτος 2013 | Έτος 2014 | Σύνολο/ετήσιο κόστος |

XX 01 02 12

(άλλες πιστώσεις του γενικού κονδυλίου) | |143.000 | |143.000 | |143.000 | |143.000 | |143.000 | |715.000 | |Άλλα: XX 01 03 02 | |1.686.000 | |1.097.000 | |1.097.000 | |1.097.000 | |1.097.000 | |6.074.000 | | | | | | | | | | | | | | | | ΣΥΝΟΛΟ | 12 |3.202.000 |12 |2.367.000 |12 |2.367.000 |12 |2.367.000 |12 |2.367.000 |12 |12.670.000 | |(1) ΣΥ= Συμβασιούχος υπάλληλος· ΑΕΕ= Αποσπασμένος εθνικός εμπειρογνώμονας· ΠΥ= υπάλληλος οργανισμού (προσωρινός υπάλληλος)

(2) ΔΤΒ= Διοικητική και τεχνική βοήθεια